In  reftitutam  REGI  Valetudinem  , gravi  f- 
limo  morbo  in  medio  Victoriarum  curfu 
ten  tatam. 

CARMEN. 

R G O N E Sacratos , morbi  ludibria  , Reges 
Vivere  fubjedos  morti , falcifque  tremenda: 
Expallere  minas , & inevitabile  telum  ! 

Siccine , quos  Populi  curvata  fronte  , potentes 
Terrarum  late  Dominos,  ceu  Numina,  adorant. 

Tam  miferas  fperare  vices ! Has  Maxime  nuper 
Senfifti,  LODOIX ; has  tecum  Gallia  fenht , 

Et  pene  occubuit  tanto  convulfa  dolore ; 

Cum  prope  tu  nobis  fato  divulfus  acerbo  es , 

Gallicaque  amiffo  timuerunt  Lilia  Sole , 

Rurfum  ne  premeret  fontes  nox  impia  terras. 

Pacis  amans  LODOIX,  folefque  agitare  quietos 
Cum  populis  gaudens , hoc  tota  mente  petebat ; 

Ut  tibi  non  alii  lucerent , Gallia  , foles , 

^Eternumque  frui  tam  la:ta  forte  liceret. 

Alt  ubi  pro  Regno,  pro  majeftate  tuenda, 

Cogitur  infidas  paci  praeponere  bellum  ; 

Et  gerere  ipfe  parat.  Nimirum  fervidus  alto 
Pedore  laudis  amor,  decorumque  animofa  cupido. 
Excitat  ardentem,  & juveniles  increpat  annos. 

Tum  quoque  tot  caedes , & funera  foeda  fuorum  , 

Fas  contra  , moremque  , atque  omnia  jura  recurfant , 
Placandique  agitant  hoftili  fanguine  manes. 

His  fuper  & Princeps  , fibi  quem  folemnia  dudum 
Foedera  confociant , bello  vexatus  atroci  > 

Incenfasque  urbes  flammis , vaftataque  Regna , 
Cundaque  flebilibus  late  proftrata  ruinis , 

Sollicitant  ultorem  animum , atque  hortantur  in  iras. 

Ergo  Verfalica  fefe  inflammatus  ab  urbe 
Proripit , 6c  nimbo  limilis , fimilifque  procellas , 

Quo  fe  vota  vocant , quo  Martius  abripit  ardor  , 
Tmprovifus  adefH  grefliique  invedus  ovanti, 

Belgica  cafcra  fubit , turmis  plaudentibus , Heros.. 

Qualis  poft  tenebras,  & opaca  crepufcula  nodis. 

Cum  novus  exoriens  redeunti  lumine  terras 
Sol  recreat , vultufque  orbi  reftaurat  amicos ; 

Exultat  pecudum  omne  genus , genus  omne  volantum  , 
Certatim  &:  plaudunt  reduci , cantuque  falutant 
Dulcifono  , aut  clamore  alias , & mugitibus  altis. 

Haud  aliter  L O D O I X , placido  afpedabilis  ore , 
Fulguraque  Sc  radios  rifu  praseunte  ferenans , 

Caftra  per  ingreditur  > Francis  & amabile  fidus  , 
Lastitiam  paflim , vivofque  infpirat  amores. 

At  non  mens  eadem , fiimilefque  in  pedore  fenfus 

Parte  alia  : tumidi  qui  paulo  ante , atque  feroces 
Exitiumque  , ignefque  infana  voce  fremebant , 

Fradi  hoc  adventu  trepidant : jamque  aequore  toto 
Abfcefsere  procul , felices  flumine  vafto  , 

Aggeribufque  altis  fi  fors  defendere  fefe  , 

Inftantemque  fibi  poflint  avertere  cladem  ; 

Incertique  , cadat  quo  formidabile  fulmen , 

Jam  fua  praeverrunt  lacrymofis  damna  querelis. 

Nec  longum  flat  in  ambiguo  metus : agmina  namque 
Audacefque  trahens  deledo  robore  turmas , 

Meninam  LODOIX  confeftim  ducit  ad  urbem. 
Principio  muros  circum  , vicinaque  muris 
Luftrat  equo  fpatia , acceffumque  interrogat  omnem  , 
Ingeniumque  foli  fcrutatur  : quis  modus  urbis 
Cingendae  brevior  quae  munimenta  laborent 
Sufpiciofa  magis ; vanos  quae  terra  ligones 
Fofloris  fruftretur  , & irrita  brachia  ludat ; 

Qiia  ftatione  focos  , & qua  tormenta  reponat. 

Singula  quae  poftquam  vario  pro  more  locorum 
Compofuit , fecumque  animo  prudente  peregit  > 

Tum  foffas  agere , & tranfverfo  tramite  calles 
Inftituit,  propiufque  adverfae  dirigit  urbi. 

Inflant  ardentes  Galli  , nodemque  diemque 
Continuant  opere  afliduo  : refeiffa  patefeunt 
Vifcera  terrarum  , 8c  longae  ardo  limite  fauces. 

Nec  minus  obfefli  , qua  moenia  parte  premuntur, 
Feftinare  alacres , nec  lato  gurgite  campos 
Mergere  contenti , mifcere  incendia  lymphis , 
Ihnumerafque  alta , ceptum  fi  forte  laborem 

Difturbare  queant,  torquere  crepidine  glandes. 

Sed  neque  laxatique  amnes , glandefque  cruentas , 

Millia  quot  nunquam  tanto  cecidere  tumultu , 
Gallos  abfterrere  valent  5 quoque  acrius  illi 
Pellere  tendentes  denfata  grandine  certant , 

Hoc  magis  ardefeunt  animi  diferimine  ab  ipfo , 
Nobilibufque  furit  virtus  incenfa  periclis. 

Ergo  ubi  perventum  ad  muros , tormentaque  juffis 
Quaeque  fletere  locis  i tum  protinus  impete  vafto 
Omnia  detonuere  , allapfaque  fulminis  alis , 
Disjiciuntque  arces  , & propugnacula  rumpunt. 

Afl  alii  foetas  nigranti  pulvere  moles 

Fomite  fulphureo  incendunt  *,  quas  fervida  fursum 

Mafla  volans  , curfuque  memor  direda  fideli  , 

Mox  fe  praecipitat , partefque  in  mille  repente 
Diffidens,  totidem  difrupto  fragmine  mortes, 
Vulneraque , ftrages  , dira  incendia  (pargit. 

Nec  modus  , aut  requies  : repetitis  imbribus  ufque 
Tela , facefque  pluunt } donec  jam  inflante  ruina  5 
Confefli  tandem  Auflriaci , pacemque  precantes , 
Vidori  portas  , & moenia  vida  recludant. 

Et  vos  Y prasas , non  primum  cognita  Gallis 
Nomina  , vos  triplici  quanquam  munimine  muri , 
Tot  vallis , dextrifque  virum  , atque  paluflnbus  undis 
Defenfas  , Furnique  arces,  caflrumque  Kenoqui, 
Profpedante  Anglo  nequicquam  , ac  multa  fremente  , 
Vos  quoque  Borbonias  leges , & jura  fubiftis. 
Belgica  jamque  omnis  Regio  flupefada  pavebat , 
Tanto  fucceffu  rerum  , 6c  vidricibus  armis. 

Ne  fibi  fata  eadem  mox  experienda  manerent  •> 

Ni  trepidae  auxilium  fors  infperata  tuliflet , 
Diverfafque  retro  Regem  abduxiflet  in  oras. 

Haec  , LODOICE,Tibi  fuerant  exordia  Martis 
Hi  belli  ingreflus , primae  6c  tentamina  famae , 
Longe  fpes  alias , plenofque  datura  triumphos : 

Cum  fubito  infernis , qua  nunquam  tetrior  ulla , 
Morbi  faeva  lues  fefe  prorupit  ab  antris  *> 

Et  viles  exofa  animas  , clarefcere  magnis 
Criminibus , totique  parat  fpedtacula  mundo 
Edere.  Nec  mora  regales  ingrefla  per  artus , 

Infinuat  fefe  , penitufque  recepta  medullis , 
Indomitum  accendit  venis  ferventibus  ignem. 

Et  capiti  diros  afflat  fcelerata  dolores. 

Nec  tamen  in  tali  pofitum  difcrimine  Princeps  , 

Se  videt , aut  meminit : plus  illum  cura  fuorum  , 
Auditique  procul  gemitus  , & funera  tangunt ; 
Protinus  ac  reliquos  cum  febre  fatellite  curfus 
Urgeat  impatiens , nifi  Regia  tota  reclamans, 

Vincat  ab  invito  brevia  intervalla  quietis. 

At  non  obfequio  hoc  peftis  placata  remittit ; 

Imo  faevit  atrox  magis , atque  extrema  minatur. 

Nil  aegrum  fomenta  juvant , artefve  Medentum , 

Nil  haufti  calices , fuccifque  potentibus  herbae , 

Nec  toties  mifius  defefto  corpore  fanguis. 

Et  jam  vox  fenfufque  abiit  ; jam  deficit  omnis 
Halitus } exangui  jam  pallor  luridus  ore , 

Lethalifque  fopor , funeftaque  mortis  inago. 

Stant  muti  proceres , &;  mcefto  lumina  vultu 


.-Terne  defixi,  expedant  fata  ultima  Regis. 

Ergo  preces , Populi , quando  haec  tentanda  fuperfunt , 
Vota , iterumque  preces  intendite  : jam  perit  ille  , 
Dulcis  amor  , Princeps  , vobis  tam  dignus  amari , 

Jam  perit  > atque  citi  gemitus  nifi  Numina  fledant , 
Hic  fors  ante  diem  crudelibus  occubet  umbris. 

Hei  mihi ! quam  fpes  lenta  venit , quam  tarda  morantur 
Auxilia!  interea  media  plus  morte  fepultus , 

Rex  tumulande  jaces  : en  quo  pietafque , fidefque , 

Et  noftrae  ( miferum  ) Te  adduxit  cura  falutis. 

Ah  ! potius  me  , me  , adfum  , jam  me  confice  letho , 

Jufte  Deus ; vilifque  tibi  fi  vidima  fordet, 

Ut  falcem  liceat  tanto  haud  fupereffe  dolori. 

Aut  te  fi  noftri  gemitus , fi  vota  precefque , 

Affiduaeque  movent  lacrymae  * miferere  tuorum  , 

O Deus , Imperii  miferere  labantis , & illum 
Incolumem  ferva , quo  fofpite  Gallia  vivet , 

Quo  pereunte  fuos  aeternum  flebit  amores. 

Vincimus , b Cives  : Coelo  effc  vis  fada  , Deufque 
Terribiles  iras,  & tela  minantia  ponit. 

Vivit  defletus  LODOIX  , fatoque  fuperftes , 

Autorem  vitae  Dominum  jam  pronus  adorat. 

Cernite  *,  Relligio  nimbo  fubveda  curuli , 

Atque  manu  geftans  ramum  pacalis  olivae , 

Haec  avidis  properat  diffundere  gaudia  terris. 

Ergo  fqualentes  nunc  exue , Gallia  , ludus, 

Quantus  & ante  dolor , tanto  ardeat  impete  rursum 
Laetitia  : effufis  refonet  concentibus  aether , 

Plaudentum  populorum  , Sc  ovanti  voce  frementum. 

lenibus  incenfis  alte  irradiata  corufcent 

O 

Atria  tedorum ; lychnique  ex  arte  loquaces , 

Diledo  Regi  modulata  luce  precentur. 

Fulgentes  alii  tabulas , &:  pida  trophaea 
Foftibus  appendant,  everfis  oppida  muris, 
Fumantefque  domos,  palantiaque  agmina  longe  j 
Tum  fpolia  adjiciant,  raptofque  ex  hofte  triumphos, 
Enfefque , galeafque  virum , captivaque  figna. 

Aft  alii  fluvio  fuper,  & mirantibus  undis, 

Ambitiofa  parent  celebri  fpedacula  pompa  , 
Artificefque  ftruant  flammas ; quae  mille  figuris , 

Nunc  flexus  ferpentum  agiles , nunc  lucida  Cceli 
Sidera,  nunc  Solem  rapidum  , undantefque  maniplos. 
Fulgura  nunc , tonitrufque  imitata , fixa  morentur 
Lumina  fpedantum , & clamoribus  ora  refolvant. 
Imprimis  vero  , Populi  , quae  fanda  dicaftis , 
Reddite  vota  Deo  memores  > variafque  per  artes 
Defcripti , indidis  ad  confcia  templa  diebus , 

Pergite  certatim  , &:  facris  de  more  peradis , 
Feftum  deinde  melos  fublimi  attollite  linsua. 

Tuque  adeo,  dici  quae  gaudes  Filia  Regum  , 

Te  decus  imperii,  Parifina  Academia,  princeps 
Ut  ludu  fueras,  fic  & pietate  praeire, 

Exemplifque  tuis  urbem  inflammare  juvabit. 

Jamque  videre  mihi  diredas  ordine  longo 
Auguftas  acies  videor , venerandaque  caftra  > 

Incanos  Patres , divina  in  lege  Magiftros  , 

Solvere  tum  dodos  nodofi  aenigmata  juris , 

Quique  hominum  revocant  fugientes  corpore  vitas, 

$>QjC  Aut  qui  Palladiis  exercent  artibus  annos, 

Omnes  purpureos , proprio  aut  fplendore  micantes ; 

Dum  trabea  infignis  , multo  Sc  lidtore  verendus 
Incedit , Pompae  claudens  veftigia  Redtor. 

Ipfe  quoque  Aufonii  quanquam  pars  ultima  coetus. 

Ibo  per  medios  > cantuque  fecutus  euntes , 

Te,  Domus  ampla,  petam,  celiis  ubi  fulta  columnis. 
Sacra  LUDOVICO  fefe  aedes  ardua  tollit. 

Et  Mazarinae  aeternat  cognomina  gentis : 

Atque  ibi  procumbens , &:  fletibus  humidus  ora , 

Haec  tacitus  mecum  ferventi  corde  precabor. 

O Pater  omnipotens,  cui  felix  Gallia  debet. 
Quod  vivit  L ODO IX  , quod  jam  venturus  in  Urbem  , 
Confpedluque  fuo  populorum  implebit  amores  ; 

Quae  tibi  digna  queam  tanto  pro  munere  ferre 
Obfequia  , atque  pares  meritis  effundere  fenfus  1 
Ante  leves  ergo  vitae  fupremus  abibit 
Spiritus  in  ventos , tumuloque  haec  offa  quiefcent , 

Quam  mihi  faufta  dies  memori  de  mente  recedat. 

At  tu , fumme  Deus , fi  non  infida  dedifti 
Gaudia , fac  maneant , Natifque  fruenda  fuperfint. 

FRANCISCUS-LUDOVICUS  NI  COLE» 
Litterarum  ProfeflTor , in  Collegio  Graffinajo. 


Cum  permijju.  Die  z8  Novembris  , anno  1744« 
Feydeau  de  Ma&yiue* 


Ex  Typographia  Thiboust»  REGIS  Typographi , in  Platea  Cameracenfi. 


